**Görbeháza Község Önkormányzata**

**Képviselő-testületének**

**10/2012.(III.30.) önkormányzati rendelete**

**a talajterhelési díjról**

*(egységes szerkezetben a 16/2012.(IV.27.); 2/2016.(I.29.); 15/2017.(IV.28.); 15/2019.(VI.28.); 14/2020.(XI.12.); 2/2021.(II.05.) önkormányzati rendeletekkel)*

Görbeháza település Önkormányzatának Képviselő-testülete a helyi önkormányzatokról szóló 1990 évi LV. törvény 16. § (1) bekezdésében, valamint a környezetterhelési díjról szóló2003. évi LXXXIX. törvény (*a továbbiakban*: *Ktdtv.*) 21/A § (2) bekezdésében és a 26. § (4) bekezdésében kapott felhatalmazás alapján, a helyi önkormányzatokról szóló 1990. évi LXV. törvény 8. § (1) bekezdésében meghatározott feladatkörében eljárva;

Görbeháza Község Önkormányzatának a képviselő-testület és szervei Szervezeti és Működési Szabályzatáról szóló 10/2011.(IV.29.) önkormányzati rendelete 7. számú függeléke alapján a Görbeháza Községi Önkormányzat *Szociális, Kulturális, Oktatási és Ügyrendi Bizottsága,* valamint *Pénzügyi és Területfejlesztési Bizottsága* véleményének kikérésével a következőket rendeli el:

**1. §**

**A rendelet hatálya**

A rendelet hatálya Görbeháza Község közigazgatási területén a Ktdtv. 11. §-ban meghatározott helyi vízgazdálkodási hatósági jogkörbe tartozóan szennyvízelvezetést alkalmazókra terjed ki.

**2. §**

**A talajterhelési díj mértéke**

1. A talajterhelési díj számításának szabályait a Ktdtv. 12. § (1) bekezdése határozza meg.
2. A talajterhelési díj alapját a Ktdt. tv. 12. § (2) bekezdése határozza meg.
3. A talajterhelési díj egységdíjának mértékét a Ktdt. tv. 12. § (3) bekezdése határozza meg.
4. A területérzékenységi szorzó mértéke a 27/2004.(XII.25.) KvVM rendelet mellékletében Görbeháza közigazgatási területére meghatározott érzékeny területen 1,5.

**3. §**

**A talajterhelési díj bevallása, megfizetése**

(1) A talajterhelési díjat a kibocsátónak kell megállapítania, bevallani és megfizetni e rendelet 1. mellékletében meghatározott formanyomtatványon a tárgyévet követő március 31-ig.

(2) Az a kibocsátó, aki nem rendelkezik vízmennyiség mérővel, e rendeletben meghatározott vízmennyiség (átalány) alapján számítja ki a talajterhelési díjfizetési kötelezettségét. Az így meghatározott átalány: 1 főre: 1 m3/hó.”

1. A talajterhelési díjat a Görbeháza Község Önkormányzata által vezetett 61200302 - 10037115 Talajterhelési díj beszedési számla javára kell megfizetni.

**4. §**

**Adatszolgáltatási szabályok**

A jegyző részére a települési szennyvíz-csatornamű üzemeltetője (a továbbiakban: közszolgáltató) a kibocsátó azonosítása és ellenőrzése érdekében adatot szolgáltat a tárgyévet követő év február 28. napjáig a kibocsátók tárgyévi vízfogyasztásáról, korrigálva a locsolási kedvezmény mennyiségével.

**5. §**

**Ellenőrzési szabályok**

1. Az önkormányzati adóhatóság ellenőrizheti a kibocsátók által benyújtott bevallások valódiságát. Az ellenőrzések során először a közszolgáltató által rendelkezésre bocsátott adatokat veti össze a kibocsátók bevallásával.
2. Az adóhatóság ellenőrizheti azt, hogy a kibocsátók eleget tettek-e bevallási, díj megállapítási és díjfizetési kötelezettségüknek.

**6. §**

**Talajterhelési díjat csökkentő tényezők**

Az ivóvízvezeték meghibásodása esetén elszivárgott vízmennyiséggel akkor lehet csökkenteni a talajterhelési díj mértékét, ha a kibocsátó a meghibásodás tényét bejelentette a Görbeháza Községgondnokságánál, valamint a meghibásodás elhárítását megfelelően igazolni tudja.

**7. §**

**Díjkedvezmények, mentességek**

Rászorultsági alapon teljes mértékben mentesülhet a talajterhelési díj fizetési kötelezettsége alól az a család, illetőleg egyedülálló személy aki(k) az alábbi feltételeknek együttesen megfelel(nek):

* 1. családjában az egy főre jutó nettó jövedelem nem haladja meg a mindenkori öregségi nyugdíjminimum legkisebb összegének 150 %-át, egyedülálló esetében, annak 200 %.-át.
	2. a mért vízmennyiség éves szinten nem haladja meg a 25 m3-t.[[1]](#footnote-1)

**7/A §[[2]](#footnote-2)**

1. 600 Ft/m3 kedvezményes díjjal kerül megállapításra a 2020. és a 2021. évi talajterhelési díj azon kibocsátó esetében, aki 2021. évben írásbeli nyilatkozatban vállalja, hogy ingatlanát a szennyvízhálózatra rácsatlakoztatja legkésőbb 2021. december 31. napjáig.
2. Amennyiben az (1) bekezdésben meghatározott határidőig a helyi adóhatóság megkeresésére, a Tiszamenti Regionális Vízművek Zrt. nem igazolja vissza a rácsatlakozás tényét, akkor a 2020. évi fogyasztási adatokkal és a 2. §-ban meghatározott díjjal kerül megállapításra a talajterhelési díj.”

**8. §**

**Záró rendelkezések**

1. E rendelet 2012. április 1-jén lép hatályba, de rendelkezéseit 2012. február 1. napjától kell alkalmazni.
2. A rendelet kihirdetésével egyidejűleg hatályát veszti a talajterhelési díjról és a környezetvédelmi alapról szóló 23/2007. (XII.18.) önkormányzati rendelet, valamint az azt módosító 14/2008.(V.30.); és a 2/2009.(I.30.) önkormányzati rendeletek.

(3) A rendelet kihirdetéséről a jegyző gondoskodik a helyben szokásos módon.

Giricz Béla Lászlóné Horváth Ernő

 polgármester jegyző

Záradék:

A rendeletet a mai napon kihirdettem.

Görbeháza, 2012. március 30.

Horváth Ernő

jegyző

*1. melléklet a 10/2012.(III.30.) önkormányzati rendelethez[[3]](#footnote-3)*

1. Módosította 16/2012.(IV.27.) önkormányzati rendelet 1. §-a. Hatályos 2012. május 1. napjától. [↑](#footnote-ref-1)
2. Módosította a 2/2021.(II.05.) önkormányzati rendelet 1. §-a. Hatályos 2021. február 06. napjától. [↑](#footnote-ref-2)
3. Hatályon kívül helyezte a 2/2016.(I.29.) önkormányzati rendelet 2. §-a. Hatálytalan 2016. február 1. napjától. [↑](#footnote-ref-3)